“โรงกลั่น” เหมาะสมที่สุดภายใต้ความผันผวนนี้
30 มีนาคม 2565

“โรงกลั่น” เหมาะสมที่สุดภายใต้ความผันผวนนี้
-ราคาน้ำมันลดลงเมื่อวานนี้ หลังจากมีสัญญาณที่ดีจากการเจรจาสันติภาพ แต่เราเชื่อยังไม่ใช่จุดสิ้นสุด โดยราคาน้ำมันจะยังคงผันผวนอยู่ในระดับสูง
-ส่วนต่างผลตอบแทนพันธบัตรสหรัฐ 10-2 แตะ 0.09% หากเข้าสู่แดนลบ อาจทำให้ราคาน้ำมันลดลงอย่างรวดเร็วต่อเนื่องใน 6-24 เดือนข้างหน้า
-โรงกลั่นเหมาะสมที่สุดภายใต้ความผันผวนนี้ โดยหุ้นต้นน้ำจะถูกจำกัดด้วยความผันผวนของราคาน้ำมันที่สูง ในขณะที่ปิโตรเคมีความเสี่ยงต่อภาวะเศรษฐกิจถดถอยที่เพื่มขึ้น
มุมมอง KS
โรงกลั่น” เหมาะสมที่สุดภายใต้ความผันผวนนี้ โดยหุ้นเด่นยังคงเป็น SPRC BCP และ PTTEP หากตลาดไม่รวมพรีเมี่ยมของสงครามในราคาน้ำมัน ราคาอาจลดลงได้ถึง 25-30ดอลลาร์สหรัฐฯ/บาร์เรล ซึ่งจะกระทบบริษัทต้นน้ำโดยตรง แต่เราเชื่อว่าจะไม่เห็นในเร็ว ๆ นี้
อย่างไรก็ตาม สำหรับโรงกลั่นน้ำมัน หากราคาน้ำมันลดลงในระดับดังกล่าว ผลกระทบอย่างมากคือไม่มีกำไร/ขาดทุนจากสต็อกน้ำมัน ในขณะที่ค่าการกลั่น (GRM) จะยังคงอยู่ในระดับสูง เนื่องจากตลาดผลิตภัณฑ์น้ำมันสำเร็จรูปในเอเชียยังคงตึงตัวอย่างต่อเนื่อง สำหรับผู้ผลิตปิโตรเคมี แม้ว่าาพวกเขาจะได้ประโยชน์จากแรงกดดันด้านต้นทุนวัตถุดิบที่ลดลงในระยะสั้น แต่ภาพรวมของอุตสาหกรรม ทั้งโอเลฟินส์และอะโรแมติกส์ ยังคงมีอุปทานส่วนเกินในปี 2565-2566 ด้วยกำลังการผลิตใหม่ขนาดใหญ่ที่จะเริ่มดำเนินการในไตรมาส 2/2565 - 3/2565 ดังนั้นส่วนต่างราคาเคมีภัณฑ์น่าจะยังคงอ่อนแอต่อเนื่อง
จับตาดูความน่าจะเป็นของภาวะเศรษฐกิจถดถอยอย่างใกล้ชิด สำหรับทุกสภาวะเศรษฐกิจถดถอย ในอดีต ระดับการซื้อขายหุ้นกลุ่มพลังงานและปิโตรเคมีจะดิ่งลงสู่ระดับ -2 S.D. PBV ทั้งนี้ ความน่าจะเป็นที่เพิ่มขึ้นของสภาวะเศรษฐกิจถดถอยในยูโรโซนเป็นข้อกังวลของเรา อุปสงค์ที่อาจหดตัวเมื่อเกิดสภาวะถดถอยทางเศรษฐกิจจะก่อให้เกิดผลกระทบอย่างมากต่อการผลิตของโรงงานปิโตรเคมีในระดับปลายน้ำ ส่วนต่างราคา และปรับลดตัวคูณมูลค่าหุ้นในท้ายที่สุด
KS #KSecurities #หุ้น #ลงทุน #INVESTMENT #Energy
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp